പേരാവൂര് ചിട്ടി തട്ടിപ്പ് : പ്രസിഡന്റിന്റെ വീട്ടിലേക്കുള്ള മാര്ച്ച് ഉപേക്ഷിച്ചു സമര സമിതിയില് ഭിന്നിപ്പെന്ന് സൂചന Oct 16, 2021 12:16 PM By Maneesha പേരാവൂര് : ഹൗസ് ബില്ഡിങ് സൊസൈറ്റി ചിട്ടി തട്ടിപ്പിന് ഇരയായവര് സൊസൈറ്റി പ്രസിഡന്റ് കെ പ്രിയന്റെ വീട്ടിലേക്ക് നടത്തുമെന്ന് പ്രഖ്യാപിച്ച മാര്ച്ച് വേണ്ടെന്നു വെച്ചു. ശനിയാഴ്ച മാര്ച്ച് നടത്തുമെന്നായിരുന്നു പ്രഖ്യാപനം. രാവിലെ പേരാവൂരില് ഇടപാടുകാര് യോഗം ചേര്ന്നെങ്കിലും മാര്ച്ച് നടത്തുന്നതില് വിയോജിപ്പ് ഉയരുകയായിരുന്നു. പ്രസിഡന്റിന്റെ വീട്ടിലേക്ക് മാര്ച്ച് നടത്തിയാല് പണം കിട്ടുന്നതെങ്ങനെ എന്ന ചോദ്യം യോഗത്തില് ചിലര് ഉന്നയിച്ചതായാണ് വിവരം. സിപിഎം നിടുംപൊയില് ലോക്കല് സെക്രട്ടറി ആയ പ്രിയന്റെ വീട്ടിലേക്ക് മാര്ച്ച് നടത്തുന്നത് ഒഴിവാക്കാന് പാര്ട്ടി ജില്ലാ സെക്രട്ടറി തന്നെ നേരിട്ട് ഇടപെട്ടിരുന്നു. പ്രാദേശിക നേതാക്കളും ചര്ച്ച നടത്തി. വീട്ടിലേക്ക് മാര്ച്ച് നടത്തണം എന്ന അഭിപ്രായക്കാരാണ് യോഗത്തില് കൂടുതല് ഉണ്ടായിരുന്നതെങ്കിലും പൊതു ധാരണയുടെ അടിസ്ഥാനത്തില് സമരം അവസാന നിമിഷം ഉപേക്ഷിക്കുകയായിരുന്നു. ഇതോടെ സമര സമിതിയില് ഭിന്നിപ്പ് ഉടലെടുത്തതായും സൂചന യുണ്ട്. സിപിഎം നിടുംപൊയില് ലോക്കല് സമ്മേളനം ഞായറാഴ്ച പുന്നപ്പാലത്ത് നടക്കുന്ന സാഹചര്യത്തില് കൂടിയാണ് ലോക്കല് സെക്രട്ടറിയുടെ വീട്ടിലേക്കുള്ള മാര്ച്ച് ഏതു വിധേനയും ഒഴിവാക്കാന് പാര്ട്ടി നേതൃത്വം ഇടപെട്ടത് എന്നാണ് സൂചന. നേരത്തെ സൊസൈറ്റി സെക്രട്ടറി ഹരിദാസിന്റെ വീട്ടിലേക്ക് ഇടപാടുകാര് മാര്ച്ച് നടത്തിയിരുന്നു. ചിട്ടിയുടെ കാലാവധി കഴിഞ്ഞിട്ടും പണം ലഭിക്കാതായതോടെയാണ് ഇടപാടുകാര് പ്രതിഷേധം ആരംഭിച്ചത്. Peravoor Chitty scam: March to Presidents house abandoned Indications of split in the strike committee